துடைப்பம் தயார் செய்ய ஒரு நாள் பயிற்சி எடுத்தாலே போதுமானது. சிலருக்கு பார்க்கவோ, கேட்கவோ செய்தாலும் ஐடியா வந்துவிடும். குச்சிகளில் பெரியதாக உள்ளதை முதலில் எடுக்கவும். சிறிய குச்சிகளை உள்ளே வைத்து உருட்டிக் கொள்ளவும். பிறகு கம்பியை வைத்து இறுக்கி கட்டவும். உங்களுக்கு இதன் பின்னல் தெரிந்தால் ஒயர் கொண்டும் பின்னலாம். பின்னர் கம்பியை வைத்து முறுக்கி விட்டால் போதும். மற்றொரு வகை குச்சிகளை தேவையான அளவு எடுத்து பின் கம்பியை வைத்து கட்டி விடவும். ஒயர் கொண்டு சுற்றி விடவும். பின்னர், இதற்கென உள்ள பிளாஸ்டிக்கினால் ஆன கைப்பிடி பைப் வைத்து இறுக்கமாக சொருகினால் துடைப்பம் தயார்.